Menningar - og listahátíðin Vökudagar á Akranesi hefst með formlegum hætti á morgun , fimmtudag klukkan 16 í svokölluðu Hafbjargarhúsi yst á Breiðinni . Dagskrá Vökudaga hefur aldrei verið jafn umfangsmikil og nú og ber með sér blómlegt menningarlíf á Akranesi . Allir skólar bæjarins leggja sitt af mörkum til hátíðarinnar , efnt er til kirkjuviku og þá er jass - og blúshátíð Akraness haldin í fyrsta skipti . Þátttakendur eru á öllum aldri , allt frá yngstu börnum leikskólanna til þeirra elstu sem standa fyrir fjölbreyttri dagskrá á dvalarheimilinu Höfða . Með Skessuhorni sem kemur út í dag fylgirr 12 síðna sérblað um Vökudaga sem unnið var í samráði við Akranesstofu . Þar er dagskrárliðum Vökudaga gerð ítarleg skil og rætt við forsvarsmenn margvíslegra menningarviðburða á Akranesi tíu næstu daga . Blaðinu verður dreift í öll hús á Akranesi og í Hvalfjarðarsveit .